CELEX: C2006/281/13
Language: et
Date: 2006-11-18 00:00:00
Title: Kohtuasi C-386/04: Euroopa Kohtu (kolmas koda) 14. septembri 2006.  aasta otsus (Bundesfinanzhofi eelotsusetaotlus) — Centro di Musicologia Walter Stauffer versus Finanzamt München für Körperschaften (Kapitali vaba liikumine — Ettevõtte tulumaks — Üüritulu maksuvabastus — Asukoha tingimus — Avalikes huvides tegutsev eraõiguslik sihtasutus)

18.11.2006   
            
            
               ET
            
            
               Euroopa Liidu Teataja
            
            
               C 281/9
            
         Euroopa Kohtu (kolmas koda) 14. septembri 2006. aasta otsus (Bundesfinanzhofi eelotsusetaotlus) — Centro di Musicologia Walter Stauffer versus Finanzamt München für Körperschaften
   (Kohtuasi C-386/04) (1)
   
   (Kapitali vaba liikumine - Ettevõtte tulumaks - Üüritulu maksuvabastus - Asukoha tingimus - Avalikes huvides tegutsev eraõiguslik sihtasutus)
   (2006/C 281/13)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Centro di Musicologia Walter Stauffer
   
      Kostja: Finanzamt München für Körperschaften
   Kohtuasja ese
   Eelotsusetaotlus — Bundesfinanzhof — EÜ asutamislepingu artikli 52 (muudetuna EÜ artikkel 43), artikli 58 (nüüd EÜ artikkel 48), artikli 59 (muudetuna EÜ artikkel 49) ja artikli 73b (nüüd EÜ artikkel 56) tõlgendamine — Ettevõtte tulumaksu puudutavad siseriiklikud õigusaktid — Eraõiguslike avalikes huvides tegutsevate sihtasutuste, kes saavad riigi territooriumil tulu kinnisvara üürileandmisest, maksustamisest vabastamine tingimusel, et need sihtasutused on residendid
   Resolutiivosa
   EÜ asutamislepingu artiklit 73b koosmõjus artikliga 73d tuleb tõlgendada nii, et sellega on vastuolus see, kui liikmesriik, kes vabastab ettevõtte tulumaksust selles riigis asutatud avalikes huvides tegutsevate piiramatu maksukohustusega sihtasutuste poolt riigi territooriumil saadud üüritulu, kuid keeldub andmast sama liiki tulude suhtes sama maksuvabastust avalikes huvides tegutsevale eraõiguslikule sihtasutusele üksnes seetõttu, et kuna ta on asutatud teises liikmesriigis, on sellel sihtasutusel tema territooriumil vaid piiratud maksukohustus.
   
      (1)  ELT C 262, 23.10.2004.